**সর্বপল্লী রাধাকৃষ্ণণ** ( তেলুগু: సర్వేపల్లి రాధాకృష్ణ; তামিল: சர்வேபள்ளி ராதாகிருஷ்ணன் ; ৫ সেপ্টেম্বর, ১৮৮৮– ১৭ এপ্রিল, ১৯৭৫) ছিলেন স্বাধীন ভারতের প্রথম উপরাষ্ট্রপতি ও দ্বিতীয় রাষ্ট্রপতি। তিনি ১৯৪৯ থেকে ১৯৫২ সাল পর্যন্ত সোভিয়েত ইউনিয়নে ভারতের দ্বিতীয় রাষ্ট্রদূত ছিলেন। এছাড়াও তার আগে সর্বপল্লী ১৯৩৯ থেকে ১৯৪৮ সাল পর্যন্ত বেনারস হিন্দু বিশ্ববিদ্যালয়ের চতুর্থ উপাচার্য এবং ১৯৩ থেকে ১৯৩৬ সাল পর্যন্ত অন্ধ্র বিশ্ববিদ্যালয়ের ২য় উপাচার্য ছিলেন। রাধাকৃষ্ণন তুলনামূলক ধর্মতত্ত্ব দর্শনে বিংশ শতাব্দীর সবচেয়ে প্রভাবশালী এবং বিশিষ্ট পণ্ডিতদের একজন হিসেবে বিবেচিত হন। তিনি ১৯২১ থেকে ১৯৩২ সাল পর্যন্ত কলকাতা বিশ্ববিদ্যালয়ে মানসিক এবং নৈতিক বিজ্ঞানের রাজা পঞ্চম জর্জ চেয়ার এবং ১৯৩৬ থেকে ১৯৫২ খ্রিস্টাব্দ পর্যন্ত অক্সফোর্ড বিশ্ববিদ্যালয়ে ইস্টার্ন রিলিজিয়ন অ্যান্ড এথিক্সের স্প্যাল্ডিং চেয়ারের দায়িত্ব পালন করেন। তিনি পরপর দুই মেয়াদে উপ-রাষ্ট্রপতির পদে অধিষ্ঠিত ছিলেন এবং পরে এক মেয়াদে রাষ্ট্রপতি ছিলেন এবং ভারতের সবচেয়ে সংকটময় সময়ে তিনি (চীন ও পাকিস্তানের সাথে যুদ্ধকালীন ) প্রধানমন্ত্রীদের দিক নির্দেশনা দিয়েছিলেন। তার জন্মদিন ৫ সেপ্টেম্বর ভারতে জাতীয় শিক্ষক দিবস হিসেবে পালিত।

সাফল্য
------

স্টকহোমে একটি সংবর্ধনা অনুষ্ঠানে তোলা রাধাকৃষ্ণনের ছবি, ১৯৪৯।
সর্বপল্লী রাধাকৃষ্ণণ স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন।প্রতি বছর ৫ সেপ্টেম্বর, ভারতে শিক্ষক দিবসরূপে পালিত হয়।

একজন আদর্শ শিক্ষক ডঃ সর্বপল্লী রাধাকৃষ্ণণ [৫ সেপ্টেম্বর, ১৮৮৮ – ১৭ এপ্রিল, ১৯৭৫] আজকের দিনে তামিলনাডুর তিরুট্টানিতে এক দরিদ্র ব্রাহ্মণ পরিবারে জন্মগ্রহণ করেন।

তিনি স্বাধীন ভারতের প্রথম উপরাষ্ট্রপতি (১৯৫২-১৯৬২) এবং দ্বিতীয় রাষ্ট্রপতি(১৯৬২-৬৭) ছিলেন।

একাধারে রাজনীতিবিদ, দার্শনিক ও অধ্যাপক এই শান্ত মানুষটি ছাত্রজীবনে অতি মেধাবী ছিলেন। জীবনে কোনো পরীক্ষায় দ্বিতীয় হননি। বিভিন্ন বৃত্তির মাধ্যমে তার ছাত্র জীবন এগিয়ে চলে। ১৯০৫ সালে তিনি মাদ্রাজ খ্রিস্টান কলেজ থেকে দর্শনে স্নাতকোত্তর ডিগ্রি লাভ করেন। তার বিষয়টি ছিল ‘বেদান্ত দর্শনের বিমূর্ত পূর্বকল্পনা’(The Ethics of the Vedanta and its Metaphysical Presuppositions)।

তার পরিবারের আর্থিক অবস্থা খুব একটা সচ্ছল ছিল না। দূর সম্পর্কের এক দাদার কাছ থেকে দর্শনের বই পান এবং তখনই ঠিক করেন তিনি দর্শন নিয়ে পড়বেন। স্নাতকোত্তর ডিগ্রি লাভ করার জন্য তিনি "বেদান্ত দর্শনের বিমূর্ত পূর্বকল্পনা "(The Ethics of the Vedanta and its metaphysical Presuppositions) বিষয়ে একটি গবেষণা মূলক প্রবন্ধ লেখেন। তিনি ভেবেছিলেন তার  গবেষণামূলক প্রবন্ধ দর্শনের অধ্যাপক বাতিল করে দেবেন। কিন্তু অধ্যাপক অ্যালফ্রেড জর্জ হগ তার প্রবন্ধ পড়ে খুবই খুশি হন। এই প্রবন্ধ যখন ছাপানো হয় তখন রাধাকৃষ্ণাণ এর বয়স ২০ বছর।

বিশ্বের দরবারে তিনি অতি জনপ্রিয় দার্শনিক অধ্যাপক হিসাবেও পরিচিত ছিলেন। ১৯৩১ সালে তাকে British knighthood-এ সম্মানিত করা হয়। ১৯৫৪তে ভারতরত্ন উপাধি পান।

প্রথম জীবনে তিনি মাইসোর বিশ্ববিদ্যালয়ের অধ্যাপনা করেন (১৯১৮)। এসময় তিনি বিভিন্ন উল্লেখযোগ্য পত্রিকায় লিখতেন। সে সময়েই তিনি লেখেন তার প্রথম গ্রন্থ ‘The Philosophy of Rabindranath Tagore’। দ্বিতীয় গ্রন্থ ‘The Reign of Religion in Contemporary Philosophy’প্রকাশিত হয় ১৯২০সালে। তিনি কলকাতা বিশ্ববিদ্যালয়েও অধ্যাপনা করেন। দেশ–বিদেশের বিভিন্ন বিশ্ববিদ্যালয় থেকে তিনি বারবার অধ্যাপনার জন্য আমন্ত্রিত হয়েছেন।

রাষ্ট্রপতি হওয়ার পর তার গুণমুগ্ধ ছাত্র ও বন্ধুরা তাঁর জন্মদিন পালন করতে চাইলে তিনি বলেন ‘জন্মদিনের পরিবর্তে ৫ সেপ্টেম্বর যদি শিক্ষক দিবস উদ্‌যাপিত হয় তবে আমি বিশেষরূপে অনুগ্রহ লাভ করবো।’

যদুনাথ সিংহের সঙ্গে মোকদ্দমা
----------------------------

১৯২৯ খ্রিষ্টাব্দের জানুয়ারি মাসে অধ্যাপক যদুনাথ সিংহ ভারতের সারস্বত সমাজকে নাড়িয়ে দিয়ে সর্বপল্লী রাধাকৃষ্ণানের বিরুদ্ধে থিসিস চুরির অভিযোগে কলকাতা উচ্চআদালতে মামলা করেন। যদুনাথ সিংহ প্রেমচাঁদ রায়চাঁদ বৃত্তির জন্য যে গবেষণাপত্রটি **ইন্ডিয়ান সাইকলজি অব পারসেপশন** প্রথম ও দ্বিতীয় খণ্ড জমা দিয়েছিলেন, সেই গবেষণাপত্র থেকে ব্যাপকভাবে টুকে ধরা পড়েছিলেন রাধাকৃষ্ণান।

১৯২৭ সালে প্রকাশিত হয়েছিল রাধাকৃষ্ণানের সাড়া জাগানো বই "ইন্ডিয়ান ফিলজফি"র দ্বিতীয় খণ্ড, যা ছিল ডঃ যদুনাথ সিংহের গবেষণাপত্রটির পুনর্মুদ্রণ। ডঃ সিংহ এই চুরির বিষয়টি জানতে পারেন যখন ১৯২৮ সালে রাধাকৃষ্ণানের *দ্য বেদান্ত অ্যাকর্ডিং টু শংকর অ্যান্ড রামানুজ* নামে আরো একটি বই প্রকাশিত হয়। এই বইটি ছিল রাধাকৃষ্ণনের **ইন্ডিয়ান ফিলজফি** দ্বিতীয় খণ্ডের অষ্টম এবং নবম অধ্যায়ের একটি স্বতন্ত্র পুনর্মুদ্রণ। সেই বইটি থেকেই যদুনাথ সিংহ সবিস্ময়ে জানতে পারেন যে তার গবেষণার প্রথম দুটি অধ্যায় থেকে অনেক অনুচ্ছেদ খ্যাতনামা অধ্যাপক রাধাকৃষন চুরি করেন।

ডঃ সিংহ মর্ডান রিভিউ পত্রিকায় রাধাকৃষ্ণনের এই চৌর্যবৃত্তির ইতিবৃত্ত তুলনামূলক ভাবে প্রকাশ করেন। সিংহপুরুষ যদুনাথ সিংহ মরিসন রিভিউ পত্রিকার মাধম্যে ও কলকাতা হাইকোর্টে মামলা করে রাধাকৃষ্ণনের মতো মহান মানুষের প্রকৃত মুখোশ খুলে দেন। কলকাতা হাইকোর্ট এই মামলাটির রায় না বের করেই মামলার স্থগিতাদেশ দিয়ে দেন। কিন্তু ডঃ সিংহ মানুষদের জানিয়ে দিয়েছিলেন রাধাকৃষ্ণনের চৌর্যবৃত্তির কথা।

তথ্যসূত্র
---------

1. ↑  "ఉపాధ్యాయ దినోత్సవం .. నేడు డా. సర్వేపల్లి రాధాకృష్ణ గారి జయంతి | తెలుగుబిడ్డ"। *www.telugubidda.in*। সংগ্রহের তারিখ ২০২৩-০৯-০৯।
2. ↑  "Home | 2nd Former President of India"। *presidentofindia.gov.in*। সংগ্রহের তারিখ ২০২৩-০৯-০৯।
3. ↑  "MESAAS"। *MESAAS* (ইংরেজি ভাষায়)। সংগ্রহের তারিখ ২০২৩-০৯-০৯।
4. ↑  Mandal, Amit। "[Teachers Day 2019] রাধাকৃষ্ণন এর জীবনী ও বাণী এবং শিক্ষক দিবসের বক্তৃতা"। *আদি শিখা*। সংগ্রহের তারিখ ২০১৯-০৮-৩১।

বহিঃসংযোগ
---------

| সরকারি দফতর
 |
| --- |
| পূর্বসূরীরাজেন্দ্র প্রসাদ | **ভারতের রাষ্ট্রপতি**১৯৬২–১৯৬৭ | উত্তরসূরীজাকির হুসেইন |
|

| * দে
* স
ভারত ভারতের রাষ্ট্রপতি (তালিকা) |
| --- |
| 
* রাজেন্দ্র প্রসাদ
* সর্বপল্লী রাধাকৃষ্ণন
* জাকির হুসেইন
* বরাহগিরি ভেঙ্কট গিরি†
* মুহাম্মদ হিদায়াতউল্লাহ†
* বরাহগিরি ভেঙ্কট গিরি
* ফখরুদ্দিন আলি আহমেদ
* বসপ্পা ধনপ্পা জত্তী†
* নীলম সঞ্জীব রেড্ডি
* জৈল সিং
* আর. ভেঙ্কটরমন
* শঙ্কর দয়াল শর্মা
* কে. আর. নারায়ানান
* এ. পি. জে. আবদুল কালাম
* প্রতিভা পাতিল
* প্রণব মুখোপাধ্যায়
* রাম নাথ কোবিন্দ

 |  |
| †ভারপ্রাপ্ত রাষ্ট্রপতি |

| * দে
* স
আধুনিক হিন্দু  লেখক (১৮৪৮ - বর্তমান) |
| --- |
| 
* হিন্দুধর্ম
* পাশ্চাত্যে হিন্দুধর্ম
* ভারতীয় দর্শন
* ভারতীয় ধর্ম

 |
| ধর্মীয় লেখক | 
* Mirra Alfassa
* Mata Amritanandamayi
* Sri Anirvan
* শ্রী অরবিন্দ
* আনন্দ কুমারস্বামী
* Ram Dass
* একনাথ ঈশ্বরন
* সৎস্বরূপ দাস গোস্বামী
* মহেন্দ্রনাথ গুপ্ত
* Jiddu Krishnamurti
* নিসর্গদত্ত মহারাজ
* Ramana Maharshi
* ভগিনী নিবেদিতা
* স্বামী প্রভবানন্দ
* স্বামী প্রণবানন্দ
* স্বামী প্রভুপাদ
* Krishna Prem
* Swami Ramdas
* চিন্ময়ানন্দ সরস্বতী
* দয়ানন্দ সরস্বতী
* কৃষ্ণানন্দ সরস্বতী
* শিবানন্দ সরস্বতী
* K. D. Sethna
* রাম স্বরূপ
* স্বামী বিবেকানন্দ
* পরমহংস যোগানন্দ
* সুরেন্দ্রমোহন ভট্টাচার্য

 |
| রাজনৈতিক লেখক | 
* মহাত্মা গান্ধী
* François Gautier
* Sita Ram Goel
* Ram Gopal
* সর্বপল্লী রাধাকৃষ্ণণ
* Yvette Rosser
* H. V. Sheshadri
* Arun Shourie
* বাল গঙ্গাধর তিলক

 |
| সাহিত্য লেখক | 
* বঙ্কিমচন্দ্র চট্টোপাধ্যায়
* ভি. এস. নাইপল
* সি. রাজাগোপালাচারী

 |
| হিন্দুধর্ম কর্তৃক প্রভাবিত পশ্চিমা | 
* অ্যানি বেসান্ত
* Helena Blavatsky
* রালফ ওয়াল্ডো এমারসন
* Duncan Greenlees
* রনে গেনো
* অ্যালডাস হাক্সলি
* William Quan Judge
* Charles Webster Leadbeater
* Henry Steel Olcott
* Helena Roerich
* আর্টুর শোপনহাউয়ার
* Alan Watts
* ক্রিস্টোফার ইশারউড

 |
| পণ্ডিত | 
* Alain Daniélou
* Dharampal
* Mircea Eliade
* কোনরাড এলস্ট
* Georg Feuerstein
* ডেভিড ফ্রলি
* সুভাষ কাক
* Hajime Nakamura
* হর্ষ নারায়ণ
* অনন্তানন্দ রামবচন

 |
| তালিকা | 
* আধুনিক প্রাচ্য ধর্মের লেখকদের তালিকা
* হিন্দুধর্মে লেখকের তালিকা

 |
| 
* হিন্দুধর্ম প্রবেশদ্বার
* ভারতীয় ধর্ম প্রবেশদ্বার
* ভারত প্রবেশদ্বার

 |